125. löggjafarþing 1999–2000.

Þskj. 1207 — 570. mál.

Breytingartillögur

við frv. til l. um bílaleigur.

Frá samgöngunefnd.

1.	Við 1. gr. Við 1. mgr. bætist nýr málsliður, svohljóðandi: Lögin taka þó ekki til starf
semi kaupleigu- eða fjármögnunarfyrirtækja eða leigu í eigin þágu eða til tengdra aðila.

2.	Við 2. gr. 1. mgr. orðist svo:

Bílaleiga er starfsemi sem rekin er í atvinnuskyni þar sem almenningi eða fyrirtækj
um er boðið til leigu skráningarskylt ökutæki um skemmri tíma, að jafnaði ekki lengri en þriggja vikna.

3.	Við 3. gr. Eftirtaldar breytingar verði á greininni:

a.	Á eftir orðunum fimm ára í senn" í 2. málsl. 1. mgr. komi: að fenginni umsögn lög
reglustjóra í því umdæmi sem bílaleiga mun hafa fasta starfsstöð.

b.	Á eftir orðinu lögum þessum" í 2. mgr. komi: og birta hana með aðgengilegum hætti.

c.	3. mgr. orðist svo:

Þeim einum er heimilt að hafa orðið bílaleiga í nafni starfsemi sinnar sem hlotið hefur starfsleyfi samkvæmt lögum þessum.

d.	Á eftir orðunum rekin á fastri starfsstöð" í 1. málsl. 4. mgr. komi: sem opin skal al
menningi.

e.	Á eftir orðunum starfsábyrgðartryggingu sinni" í síðari málsl. 5. mgr. komi: skv. 4. gr.

4.	Við 4. gr. Eftirtaldar breytingar verði á greininni:

a.	Í stað orðanna Að hafa" í 1., 2. og 4. tölul. 1. mgr. komi: Hafa.

b.	Í stað orðanna Að vera" í 3. tölul. 1. mgr. komi: Vera.

c.	Í stað orðanna né lögum um sölu notaðra ökutækja" í 3. tölul. 1. mgr. komi: lögum um sölu notaðra ökutækja, né lögum þessum.

d.	Í stað orðsins viðskiptamönnum" í fyrri málslið 2. mgr. komi: leigutökum.

e.	Í stað orðanna með rekstri bílaleigu" í fyrri málslið 2. mgr. komi: vegna vanefndar á leigusamningi.

f.	2. málsl. 3. mgr. orðist svo: Þó er stjórnarmaður sem er ríkisborgari í aðildarríki Evrópska efnahagssvæðisins og búsettur í einhverju ríkja þess undanþeginn búsetu
skilyrðum 1. tölul. 1. mgr.

5.	Við 5. gr. Eftirfarandi breytingar verði á greininni:

a.	2. mgr. orðist svo:

Skylt er að leyfisbréf til starfseminnar liggi frammi á starfsstöð og afrit þess í úti
búum.

b.	Við greinina bætist ný málsgrein, svohljóðandi:

Bílaleiga skal bjóða upp á bifreiðar til útleigu jafnt til almennings sem fyrirtækja. Ráðherra er heimilt með reglugerð að ákveða að bifreiðar bílaleigna skuli merktar sérstaklega.

6.	Við 6. gr. Eftirtaldar breytingar verði á greininni:

a.	Í stað orðanna endanlega sé gengið" í 1. málsl. 1. mgr. komi: gengið sé.

b.	Við 1. mgr. bætist nýr málsliður, svohljóðandi: Samgönguráðherra getur með reglu
gerð birt form leigusamnings og kveðið á um skyldu bílaleigna til að nota það.

c.	Við bætist ný málsgrein, svohljóðandi:

Varðveita skal leigusamning í a.m.k. eitt ár frá undirritun hans.

7.	Við 8. gr. Eftirtaldar breytingar verði á greininni:

a.	Greinin orðist svo:

Samgönguráðherra setur með reglugerð nánari ákvæði um leigustarfsemina og framkvæmd laganna að öðru leyti.

b.	Á greinina komi svohljóðandi fyrirsögn: Reglugerð.

8.	Við 9. gr. Eftirtaldar breytingar verði á greininni:

a.	Við bætist ný málsgrein er verði 2. mgr., svohljóðandi:

Samgönguráðherra afturkallar starfsleyfi bílaleigu ef umsækjandi hefur veitt rangar eða villandi upplýsingar til að fá leyfið eða fullnægir ekki lengur skilyrðum laga þessara.

b.	Í stað orðsins leyfis" í 2. mgr., er verði 3. mgr., komi: slíks leyfis.

c.	Fyrirsögn greinarinnar verði: Refsiákvæði o.fl.

9.	Við 10. gr. Greinin verði svohljóðandi:

Lög þessi öðlast þegar gildi. Jafnframt fellur úr gildi 70. gr. umferðarlaga, nr. 50 30. mars 1987.